मरीज को भर्ती कर भूल गए डॉक्टर
ग्वालियर से आते हैं दो डॉक्टर, 15 -15 दिन के लिए लगाई गई है ड्यूटी
भास्कर संवाददाता | शिवपुरी
प्रदेश के नंबर-1 अस्पताल में डॉक्टर ओपीडी में मरीज को भर्ती तो कर रहे हैं। लेकिन उन्हें भर्ती करने के बाद वार्डों में चेक करने नहीं जा पा रहे हैं। थक हार कर मरीज उपचार न मिलने के कारण ग्वालियर और झांसी की ओर रुख कर रहा है। आरएमओ का कहना है कि हमारे पास एक ही फिजीशियन है, वह भी ग्वालियर से आल्टर-नेट 15-15 दिन के लिए आते हैं। ऐसे में उनके ऊपर भी आईसीयू, जनरल ओपीडी, ट्रोमा आईसीयू और नाइट कॉल के अलावा इमरजेंसी सेवाओं का लोड है।
गौरतलब है कि जिला अस्पताल से चार फिजीशियन डॉक्टरों के वीआरएस लेने के बाद मेडिकल फिजीशियन के पद रिक्त हो गए हैं। ऐसे में शासन के द्वारा दो बार बाहर के डॉक्टरों को यहां लाकर पदस्थ करने के प्रयास हुए,लेकिन कोई भी डॉक्टर यहां आकर काम करने को राजी नहीं हुआ।
शासन ने आनन-फानन में ग्वालियर के दो डॉक्टर डॉ. प्रमोद चतुर्वेदी और डॉ आर के शर्मा की अस्थायी नियुक्ति यहां कर दी है। दोनों डॉक्टर 15-15 दिन के लिए यहां आते हैं और मरीजोंं को देखते हैं। लेकिन वर्क लोड के चलते ये मरीज को भर्ती तारे कर देते हैं लेकिन उन्हें बाद में ये भूल जाते हैं कि वार्ड में भर्ती मरीजो का दोबारा भी चेकअप होना है।
कुछ और डॉक्टरों को लाने का प्रयास चल रहा है, जल्द ही हालात सुधरेंगे
जल्द ही यहां के हालात सुधरेंगे। एकाएक 4 डॉक्टरों के छोड़ के चले जाने के बाद हमने वैकल्पिक तौर पर दो डॉक्टरों को शिवपुरी अटैच किया है। कुछ और डॉक्टरों को लाने की प्रयास चल रहा है। रुस्तम सिहं, स्वास्थ्य मंत्री मप्रशासन
नेता, अफसर और मंत्री सब भूले
दो अल्टरनेट डॉक्टरों की पोस्टिंग कराने के बाद नेता, अफसर और मंत्री सभी कोई बेफिक्र हो चुके हैं। अब कोई यहां नए डॉक्टरों की भर्ती करने का नाम नहीं ले रहा है। ऐसे में मरीजों को डॉक्टरों की कमी के चलते ग्वालियर और झांसी की ओर भागना पड़ रहा है।
नियम : रोगी को रोजाना जांचंे
नियमों के मुताबिक यदि कोई मरीज वार्ड में भर्ती है तो उसका ड्यूटी डॉक्टर राउंड के दौरान रुटीन चेकअप जरूर करेगा। लेकिन यहां डॉक्टर राउंड ही नहीं मार पा रहे हैं ऐसे में मरीज डॉक्टर का इंतजार करते रहते हैं। यदि एक आध दिन में कोई आ गया तो ठीक नहीं तो फायदा न मिलने पर ग्वालियर जा रहे हैं।
नाम बशीर,निवासी पुरानी शिवपुरी
चार दिन से भर्ती हैं। सिर और शरीर में असहनीय दर्द की शिकायत के साथ आए थे। इमरजेंसी में आए तो किस डॉक्टर ने रात में देखा पता नहीं चला। अब 4 दिन हो गए भर्ती करके ही भूल गए। मुझे दोबारा कोई देखने नहीं आया।
यह हैं 2 उदाहरण इनसे समझिए जिला अस्पताल में भर्ती मरीज की पीड़ा
हमारे पास एक ही डॉक्टर है
एक ही डॉक्टर है हमारे पास। इसमें भी वो जनरल ओपीडी में उलझा रहता है। ऐसे में जब समय मिलता है तो डॉक्टर राउंड पर जाता है। वैसे हमारे मेडिकल ऑफिसर सारे ट्रेंड हैं और वो राउंड लेते हैं। लेकिन विशेषज्ञों की पूर्ति वे नहीं कर सकते। एसएस गुर्जर, आरएमओ शिवपुरी
इसलिए भुलाए जा रहे हैं मरीज
1. चार डॉक्टरों के वीआरएस लेने के बाद जिला अस्पताल में सिर्फ 12 मेडिकल ऑफिसर बचे हैं। एक भी मेडिकल फिजीशियन नहीं बचा जिस वजह से गंभीर मरीज को देखने कोई डॉक्टर नहीं जाता।
2. मरीज को भर्ती करने से मना कर नहीं सकते, इसलिए जो भी आता है उसे भर्ती तो कर लिया जाता है लेकिन उसे उपचार क्या देना है इसकी कोई रिस्क लेना नहीं चाहता।
3.. वर्तमान में जिला अस्पताल में एक ही मेडिसिन डॉक्टर है। उसकी भी नाइट कॉल, सुबह 8 से 1 ओपीडी, शाम 5 से 6 की ओपीडी,जनरल वार्ड,ट्रोमा आईसीयू, इमरजेंसी सेवाएं सभी कुछ उस एक डॉक्टर के भरोसे है। ऐसे में जिला अस्पताल में मरीज भर्ती तो हो रहा है लेकिन उसे भर्ती करने के बाद वो उपचार नहीं मिल पा रहा है जो उसे मिलना चाहिए।
नाम: रविंद्र कुमार, उम्र:26 साल
छह दिन पहले भर्ती हुए थे। इन्हें पेट दर्द की शिकायत थी। उसके बाद से सिर्फ1 दिन 1 डॉक्टर चेक करने आया। लगातार बोतल चढ़ रही है। कोई देखने ही नहीं आता है। तकलीफ होती है तो चिल्लाते रहो।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva